paragraph_text: American III: Solitary Man je treći album Johnnyja Casha snimljen za American Recordings, objavljen 2000. Između albuma Unchained i Solitary Man Cashovo se zdravlje pogoršalo zbog raznih bolesti, a bio je i hospitaliziran zbog upale pluća. Bolest je prisilila Casha da se odrekne turneja. Album American III: Solitary Man predstavlja Cashov odgovor na bolest, pogotovo pjesmom "I Won't Back Down" Toma Pettyja, kao i "One" grupe U2. Album, kao i dva prethodna Cashova albuma, producirao je Rick Rubin, a Cash je osvojio Grammy za najbolju mušku vokalnu izvedbu za obradu pjesme "Solitary Man" Neila Diamonda.